FBS 08 Amazing Question and Care/ro

[[Media:FBS_08_Întrebarea_cea_uimitoare_și_purtarea_de_grijă.pdf|Descărcați aici această pagină ca fișier pdf]]

Laude
Citește o scriptură și cântați un cântec de închinare.


 * Exemplu: Psalm 33:1-5 și unul - două cântece

Purtare de grijă
Ajutați-vă unul pe altul prin rugăciune, sfaturi biblice și încurajare.


 * Roagă fiecare persoană să vorbească despre un lucru bun care i s-a întâmplat și să explice o provocare pe care a avut-o săptămâna aceasta.


 * Întreabă: „Ce vrei să facă Isus pentru tine săptămâna aceasta?” Rugați-vă unul pentru nevoile celuilalt.

Celebrarea credincioșiei
Încurajează ținerea la socoteală cu dragoste pentru a-L urma pe Isus


 * Întreabă: „Ce s-a întâmplat atunci când I-ați încredintat lui Dumnezeu scopurile voastre și pașii practici de acțiune (declarațiile „Eu voi... până...”)”?

Motivare și încurajare
Exprimă-ți viziunea despre cine pot deveni ei în Cristos sau despre ce poate face Dumnezeu prin ei.

Primele cuvinte ale lui Isus în Evanghelia după Marcu au îndemnat oamenii să se „pocăiască”. Asta înseamnă să ne schimbăm modul nostru de a gândi în întregime întrucât căile lui Dumnezeu sunt foarte diferite de ale noastre. Unul dintre domenii este modul în care ne vedem pe noi înșine. Avem nevoie de o înțelegere nouă asupra vieții cu Dumnezeu și asupra a ceea ce poate face El în viețile noastre. Următoarele cuvinte ale lui Isus au fost: „Veniți după Mine și vă voi face pescari de oameni.” Fiecare ucenic al lui Isus este chemat să trăiască această chemare dublă de a-L urma pe El și de a pescui oameni. Dedicarea noastră jertfitoare față de Isus ne transformă viața de zi cu zi și toate relațiile noastre. Haideți să ne încurajăm unii pe alții să ne pocăim, să Îl urmă pe El și să pescuim fără întrerupere!



Contextul
Cu două săptămâni înainte de moartea Sa, Isus și ucenicii Lui se aflau într-o cetate numită Ierihon. Pe când plecau ca să străbată cei 24 de kilometri sus pe munte până la Ierusalim, un orb îl strigă pe Isus încercând să îi atragă atenția. Această istorisire ne spune ce s-a întâmplat mai departe.

Lectură

 * Citește sau vizionează Luca 18:35-43 de 2-3 ori în timp ce ceilalți ascultă.

Discuție despre ce au descoperit

 * Fiecare să spună ce anume i-a atras atenția (sau ce i-a plăcut cel mai mult) și de ce.


 * De ce crezi că este importantă această istorisire?


 * Cum putem face lucrurile diferit acum când știm această întâmplare (acest pasaj)?

Relatează și corectează

 * Exersați: roagă o persoană să relateze povestirea și roagă grupul să o corecteze dacă este nevoie.

Rezumat
Isus are multă compasiune pentru oameni! El i-a pus o întrebare uimitoare bărbatului orb: „Ce vrei să-ți fac?” Apoi i-a împlinit nevoia omului. În Ioan 14:12-13 Isus a spus: „Adevărat, adevărat vă spun că cine crede în Mine va face şi el lucrările pe care le fac Eu; ba încă va face altele şi mai mari decât acestea, pentru că Eu mă duc la Tatăl, şi ori ce veţi cere în Numele Meu, voi face, pentru ca Tatăl să fie proslăvit în Fiul.” Ca oameni ca Îl urmăm pe Isus, noi luăm inițiativa de a arăta compasiune oamenilor, cu puterea Duhului Sfânt, adresându-le oamenilor aceeași Întrebare uimitoare și împlinindu-le nevoile în mod practic.



Pregătirea pentru misiune

 * Exersați relatarea povestirii și folosind „întrebarea cea uimitoare”. Exersați și tranziția de la conversație la povestire.


 * Opțional: relatați povestirea folosindu-vă de videoclip-ul ISUS


 * Actualizați Lista voastră de cunoștințe cu numele altor persoane, dacă este nevoie.

În misiune

 * Gândește-te la cinci persoane din Lista ta de cunoștințe cu care poți să te rogi și cărora să le porți de grijă utilizând „întrebarea cea uimitoare”.


 * Scrie declarații „Eu voi... până...” și vorbește despre ele în grupul tău.

Rugăciune pentru misiune

 * Încredințează în mâna lui Dumnezeu fiecare scop propus. Roagă-L pe Dumnezeu să ne ajute să fim credincioși și să ne folosească ca să începem o lucrare de multiplicare a ucenicilor.